Pranešimas žiniasklaidai

2019 m. gruodžio 10 d.

**„Maxima Grupės“ valdyboje – du nauji nariai**

Gruodžio 9 d. „Vilniaus prekyba“ priėmė sprendimą padidinti „Maxima Grupės“ valdybos narių skaičių nuo 7 iki 8 narių. Išplėtus valdybą, „Maxima Grupės“ stebėtojų taryba naujuoju valdybos nariu paskyrė Vitalij Rakovski – „Maxima Grupės“ finansų vadovą ir „Barboros“ įmones Baltijos šalyse valdančios bendrovės „Radas“ valdybos pirmininką. Taip pat „Maxima Grupės“ stebėtojų taryba atšaukė iš valdybos narės ir pirmininkės pareigų dėl asmeninių priežasčių pasitraukusią Meri Navickę ir naująja nare paskyrė Vilmą Drulienę – „Maxima International Sourcing“ generalinę direktorę ir „Maxima LT“ komercijos vadovę.

 „Naujai paskirtų valdybos narių patirtis finansų ir komercijos srityse yra labai vertinga. Neabejoju, kad Vitalij ir Vilmos kompetencijos sustiprins valdybą ir prisidės prie tolesnio „Maxima Grupės“ augimo“, – sako Jolanta Bivainytė, „Maxima Grupės“ generalinė direktorė.

Vitalij Rakovski yra patyręs finansų vadovas, įgyvendinęs ne vieną didelės apimties tarptautinį projektą. Prie „Maxima Grupės“ jis prisijungė 2018 m. pradžioje. Vilma Drulienė turi daugiau nei 15 metų patirtį mažmeninėje prekyboje, „Maxima Grupės“ įmonėse dirba nuo 2003 m.

Nuo pakeistų bendrovės įstatų įregistravimo Juridinių asmenų registre dienos bendrovės valdybą sudarys: „Maxima Grupės“ vadovė Jolanta Bivainytė, „Maxima LT“ vadovė Kristina Meidė, „Maxima Latvija“ vadovas Andris Vilcmeiers, „Maxima Grupės“ personalo vadovė Jurgita Šlekytė, Emperia Holding S.A. vadovas Arūnas Zimnickas, „Maxima Eesti“ vadovas Edvinas Volkas, „Maxima Grupės“ finansų vadovas Vitalij Rakovski bei „Maxima International Sourcing“ vadovė ir „Maxima LT“ komercijos vadovė Vilma Drulienė.

„Maxima Grupės“ valdybos pirmininko rinkimai numatyti artimiausiame valdybos posėdyje.

**Papildoma informacija**

*„Maxima Grupė“ valdo prekybos tinklus „Maxima“ (Baltijos šalyse), „Stokrotka“ (Lenkijoje), „T-Market“ (Bulgarijoje) ir elektroninę maisto parduotuvę „Barbora“, veikiančią Baltijos šalyse.*

*„Maxima Grupės“ konsoliduotos pajamos* *per 2019 m. pirmąjį pusmetį, lyginant su tuo pačiu laikotarpiu pernai, augo 23,9% ir pasiekė 1,9 mlrd. eurų. Konsoliduotoji EBITDA siekė 142 mln. eurų. Į ilgalaikį materialųjį turtą grupė investavo per 49 mln. eurų.*

*„Maxima Grupė“ priklauso „Vilniaus prekyba“ įmonių grupei – vienai didžiausių prekybos bendrovių Baltijos šalyse ir Centrinės bei Rytų Europos regione.*

**Kontaktinis asmuo:**

Monika Stonkutė

Mob.: +370 608 12742

El. paštas: monika.stonkute@maximagrupe.eu